Αριθ. Ο 41/38 Επίσημη Εφημερίδα των Ευρωπαϊκών Κοινοτήτων 18. 2.91 
— της ανασφαλούς συγκυρίας που χαρακτηρίζει σήμερα τη 
διεθνή αγορά της ζάχαρης, 
— και του γεγονότος ότι ουσιαστικές αλλαγές της κοινής 
οργάνωσης αγοράς δεν δύνανται να σχεδιασθούν, χωρίς 
να ληφθούν υπόψη οι σχέσεις με τους άλλους τομείς 
(δημητριακά και ελαιούχοι σπόροι ιδιαίτερα), οι σταθερο­
ποιητικοί μηχανισμοί των οποίων θα αποτελέσουν προ­
σεχώς αντικείμενο αναθεώρησης. 
Η Οκε θεωρεί ότι η πρόταση της Επιτροπή αποτελεί τώρα το 
σημείο ισορροπίας μεταξύ των διαφόρων συμφερόντων και συνεπώς είναι άξια επιδοκιμασίας, εν αναμονή μιας γενικής 
αναθεώρησης της οργάνωσης της αγοράς που θα συμβιβάζει 
κατά τρόπο ευρύτερο, τις προσδοκίες των παραγωγών, των 
κατασκευαστών και των καταναλωτών. 
Πρέπει να παρατηρηθεί ότι η βιομηχανία ζάχαρης είναι 
τομέας που απαιτεί μακροπρόθεσμο σχεδιασμό και επενδύ­
σεις σ'όλες τις φάσεις. Κατά συνέπεια, οι κατευθύνσεις σχε­
τικά με την παραγωγή ζάχαρης της Κοινότητας θα πρέπει να 
καθορισθούν για περίοδο μεγαλύτερης εκείνης των δύο ετών 
που προτείνεται. 
Βρυξέλλες, 20 Νοεμβρίου 1990. 
Ο Πρόεδρος της 
Οικονομικής και Κοινωνικής Επιτροπής 
Ρι-αηςοίδ δΤΑΕΟΕίΙΝ 
ΠΑΡΑΡΤΗΜΑ 
(άρθρο 43, παράγραφος 4 του Εσωτερικού Κανονισμού) 
Η ακόλουθη τροπολογία απορρίφθηκε κατά την εξέτασή της στη σύνοδο ολομέλειας: 
Σελίδα 1, παράγραφος 2.1. 
Να συμπληρωθεί η παράγραφος ως εξής: «... δεδομένου ότι αυτό θα αποτελούσε απαράδεκτη διάκριση». 
Αιτιολογία 
Η τροπολογία είναι απαραίτητη, προκειμένου να αποτραπούν στρεβλώσεις ανταγωνισμού. 
Αποτέλεσμα ψηφοφορίας 
Ψήφοι υπέρ: 19, ψήφοι κατά: 29, αποχές: 18. 
18.2.91 Επίσημη Εφημερίδα των Ευρωπαϊκών Κοινοτήτων Αριθ. Ο 41/39 
Γνωμοδότηση για την πρόταση κανονισμού (ΕΟΚ) αριθ. 4028/86 σχετικά με κοινοτικές δράσεις για τη 
βελτίωση και την προσαρμογή των διαρθρώσεων του τομέα της αλιείας και της υδατοκαλλιέργειας (') 
(91/0 41/13) 
Στις 21 Σεπτεμβρίου 1990, και σύμφωνα με το άρθρο 198 της συνθήκης περί ιδρύσεως της Ευρωπαϊκής 
Οικονομικής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και 
Κοινωνικής Επιτροπής για την παραπάνω πρόταση. 
Η Οικονομική και Κοινωνική Επιτροπή αποφάσισε να ορίσει τον κ. Μιιηίζ ΟΙΙΕΓ<3Η(1Ο γενικό εισηγητή 
για την προετοιμασία των σχετικών εργασιών. 
Κατά τη 281η σύνοδο ολομέλειας (συνεδρίαση της 20ής Νοεμβρίου 1990), η ΟΚΕ υιοθέτησε την 
ακόλουθη γνωμοδότηση με ψήφους 66 υπέρ, 28 κατά και 13 αποχές. 
Η ΟΚΕ εκφράζει σε γενικές γραμμές την ικανοποίησή της για 
την πρόταση της Επιτροπής να τροποποιηθεί ο κανονισμός 
(ΕΟΚ) αριθ. 4028/86 του Συμβουλίου ώστε να επεκταθεί στα 
σκάφη αλιείας μικρής κλίμακας. 
Η ΟΚΕ σημειώνει με ενδιαφέρον την πρόταση της Επιτροπής 
και, δεδομένης της σημασίας της, διατυπώνει τις παρατηρή­
σεις που ακολουθούν: 
1. Γ ενικές παρατηρήσεις 
Αναφορικά με την αιτιολογική έκθεση, διατυπώνονται οι 
παρακάτω παρατηρήσεις: 
1.0. Στην από 26 Νοεμβρίου 1986 γνωμοδότηση της ΟΚΕ 
πάνω στην πρόταση για κανονισμό (ΕΟΚ) του Συμβουλίου 
σχετικά με τις κοινοτικές δράσεις προς βελτίωση και προσαρ­
μογή των διαρθρώσεων του τομέα της αλιείας και των υδατο­
καλλιεργειών^), τονιζόταν ότι: 
— υπήρχαν σημαντικές παραλείψεις σχετικά με την ακρίβεια 
των χρησιμοποιούμενων όρων, και 
— απουσίαζε παντελώς οποιαδήποτε αναφορά σε μέτρα κοι­
νωνικού χαρακτήρα. 
1.1. Η Επιτροπή οφείλει να υιοθετήσει μέτρα κοινωνικού 
χαρακτήρα προκειμένου αυτά να συνδυασθούν με πιθανές 
επιπτώσεις από την εφαρμογή αυτής της διάταξης. 
1.2. Στην αιτιολογική έκθεση της πρότασης της Επιτροπής 
υπογραμμίζεται η σημασία της αλιείας μικρής κλίμακας σε 
κοινοτικό επίπεδο, πράγμα που σημαίνει ότι θα χρειασθεί να 
υιοθετηθούν μέτρα διαρθρωτικού χαρακτήρα για την αλιεία 
μικρής κλίμακας, η οποία έχει μεγάλη σημασία από κοινω­
νική άποψη. 
Πράγματι, πιστεύει η ΟΚΕ ότι είναι σημαντικό να αναγνω­
ρισθεί η σημασία της αλιείας μικρής κλίμακας σε οικονομικό 
και κοινωνικό επίπεδο, αφού αυτή καλύπτει 57 711 σκάφη, 
ήτοι το 65% του αλιευτικού στόλου της Κοινότητας, 
300 000 αλιείς, το 20% έως 25% της κοινοτικής παραγωγής 
σε συνολική χωρητικότητα και πολύ περισσότερο σε αξία 
(') ΕΕ αριθ. Ο 243 της 28. 9. 1990, σ. 6. 
(2) ΕΕ αριθ. Ο 333 της 29. 12. 1986. των αλιευμάτων. Η αλιεία μικρής κλίμακας συμβάλλει 
επιπλέον στη διατήρηση σημαντικού αριθμού εργαζομένων 
στις παράκτιες περιοχές. 
1.3: Δεν είναι σκόπιμο να περιορισθεί η ακτίνα στα όρια 
της αιγιαλίτιδας ζώνης (έξι μίλια περίπου), ούτε να καθορι­
σθεί το δυναμικό του πληρώματος των αντιστοίχων σκαφών 
σε δύο έως πέντε άτομα κατά μέσον όρο. 
1.4. Η ΟΚΕ πιστεύει ότι πρέπει να διευκρινισθούν οι προ­
θέσεις που υπάρχουν σχετικά με το μέλλον του στόλου αλιείας 
μικρής κλίμακας, διότι γεννιούνται αμφιβολίες σε σχέση με 
την εφαρμογή των προβλεπόμενων από την πρόταση 
ενισχύσεων προκειμένου για τη σταδιακή του κατάργηση ή 
αντίθετα την ενδυνάμωσή του. 
1.5. Η ΟΚΕ πιστεύει ότι, προκειμένου για την προσαρμογή 
της ικανότητας, θα πρέπει να.ληφθούν υπόψη κριτήρια ευε­
λιξίας τόσο για την προσωρινή παύση της αλιευτικής 
δραστηριότητας όσο και για την οριστική, κατά τρόπον ώστε, 
εάν το μέτρο αποβλέπει σε περιορισμό της αλιευτικής ικανό­
τητας, να αποφεύγεται η διάκριση που εισάγεται με βάση τα 
κριτήρια της παλαιότητας του σκάφους και του μήκους 
μεταξύ καθέτων. 
1.6., Η ΟΚΕ κρίνει θετικό το γεγονός ότι η Επιτροπή 
αναγνωρίζει τον χαμηλό αντίκτυπο των μέτρων που προτείνο­
νται για τον κανονισμό (ΕΟΚ) αριθ. 4028/86 προκειμένου για 
αναπροσανατολισμό της αλιευτικής δραστηριότητας (πειρα­
ματική αλιεία, προσωρινές ενώσεις επιχειρήσεων) και ότι 
προτίθεται να αυξήσει τις οικονομικές ενισχύσεις. 
1.7. Η ΟΚΕ προτείνει στην Επιτροπή να προβλέψει όπως 
τόσο η πειραματική αλιεία όσο και οι προσωρινές ενώσεις 
επιχειρήσεων οργανωθούν από κοινού με όλες τις χώρες, 
ανεξάρτητα από το αν υπάρχουν ή όχι σχετικές συμφωνίες. 
1.8. Η ΟΚΕ τάσσεται ανεπιφύλακτα υπέρ της πρόβλεψης 
ενεργειών αναδιοργάνωσης και της σύστασης προσωρινών 
ενώσεων επιχειρήσεων, μολονότι κρίνει αναγκαίο να διευκρι­
νισθεί σαφέστερα,τί σημαίνει «προοπτική να εφοδιάζεται 
κατά προτεραιότητα η αγορά της Κοινότητας».